ગાંધીનગર:	અમદાવાદ શહેર, ગાંધીનગર જિલ્લો તથા અન્ય સ્થળોએ કોડીન ઘટક તત્વ ધરાવતી નશાયુક્ત દવાઓના વેચાણ બદલ રાજ્યના ખોરાક અને ઔષધ નિયમન તંત્ર દ્વારા ૧૫૦ જેટલી દવાની દુકાનોમાં તપાસ કરી હતી. જેમાંથી ૨૭ દુકાનોમાં નશાયુક્ત દવા મળી આવી હતી. તે તમામ દુકાનોના પરવાના રદ કરવામાં આવ્યા છે. આ ઉપરાંત ૩૫ પેઢીના દવાના પરવાના ૧૫ દિવસ સુધી સ્થગિત કરાયા છે. કોડીન ઘટક ધરાવતી દવાઓનું વેચાણ પરવાના ન ધરાવતી પેઢીને પણ વેચાણ કરવામાં આવ્યું છે. આ રીતે વેચાણ કરવા બદલ નારકોટિક્સ એન્ડ સાયકોટ્રોપીક સબસ્ટન્ટ એક્ટ હેઠળ ગુનો બને છે.